JohanHeinsen/ENO huggingface dataset:
Aalborgs Stifts Adresseavis, 1824-06-21
Randers, den 16de Junii. Jgaar Eftermiddags Kl. 3 havde vi den Glæde at see vor elskede Landsfader indtræffe hertil i høieste Velgaaende. Allerede fra tidligste Morgenstund vare Alle, baade Gamle og Unge, i Bevægelse, og en overordentlig Mængde Landsbyfolk, som var strømmet herind for at see deres elskede Konge, opfyldte Byen. Paa flere Steder i Gaderne havde man anbragt smagfulde Æresporte, prydet med Grønt og Blomster. Paa Alles Ansigter læstes Glæden over den saa dyrebare Gjæsts nær forestaaende Komme. Fra Kl. 2 var Alt i spændt Forventning: Borgervæbningens tvende Corpser vare traadt under Gevær og havde placeret sig paa Byens Søndergade. Alle Skibe flagede; hvoriblandt en Skonnert, som var halet hen ligefor Sønderbroe, og besat i Mast og Raaer med pyntede Søefolk, der modtog Majestæten, idet han kom paa Broen, med et, af Folket istemt, lydeligt Hurra, Kanonernes Torden og Klokkernes Ringning forkyndte nu ogsaa det festlige Øieblik, da Randrusienserne, efter 22 Aars lange Savn, igjen skulde skue det bedste Menneskes og den kjærligste Monarks elskede Træk. Hs. Majestæt behagede at træde af hos Hs. Høivelbaarenhed Amtmand v. Stemann, der saavelsom Officeer-Corpset og en Commando af det her garnisonerende Militaire, var taget Allerhøistsamme imøde. Monarken behagede strax naadigst at modtage Cour af Garnisonens saavelsom Borgervæbningens Officerer, Byens og Omegnens geistlige og verdslige Embedsmænd, samt andre Honoratiores. Borgervæbningen havde den Ære at afgive Vagten for Kongen. Hs. Majestæt behagede nu at tage Byens offentlige Bygninger, med flere offentlige og private Jndretninger i Øiesyn, saasom Raadhuset, Kirken, Brand anstalterne, Skolerne, saavel den lærde Skole som Borger= og Fattigskolen; Fattighusene med Arbeidsanstalten, Hospitalet, Klædefabrikerne o. s. v. ligeledes behagede han at tage det ved Byen værende skjønne Arsenal, Artillerie=Casernen, Cavalleriets Exerceerskole, Ridehuus, Sygehuus o. s. v. i Øiesyn.
Aalborgs Stifts Adresseavis, 1824-06-21
Hs. Majestæt var overalt ledsaget af Overhofmarskal Hauch, Ridder af Elephanten &c.; Kammerherre, Generalmajor v. Bulow, Chef for Generaladjutantstaben, Storkors og D. M., samt Ridder af den preussiske røde Ørn; Kammerherre, Oberst v. Gøssel, Ridder af Dannebrogen; Kammerherre, Generaladjutant Rothe, Commandeur i Søe-Etaten og Deputeret i Admiralitetet, C. og D. M. Allevegne yttrede Hs. Majestæt sin naadigste Tilfredshed med den gode Orden. Om Aftenen var hele Byen og Dronningens Hauge paa det skjønneste illumineret, Sidste med utallige couleurte Lamper og Beegkrandse, der tog sig overordentligt skjønt ud imellem det grønne Buskats.
Aalborgs Stifts Adresseavis, 1824-06-21
Hs. Majestæt havde den Naade at glæde Folket, der i overordentlig Mængde var strømmet herud, med sin Nærværelse. Ved Jndtrædelsen i Haugen blev Allerhøistsamme, i den Runddeel, der omgiver Dronningens Støtte (der i denne Anledning ogsaa var smukt illumineret) modtaget af et Chor festligklædte Damer, og Herrer, som, accompagnerede af Borgervæbningens Musik afsang følgende Sang, der ved en lille Pige blev Hs. Majestæt overrakt: Mel. Dannevang, med grønne Bred. Frederik, med Jubellyd Hilses Du af Alle; Thi hvad ligne kan vor Fryd: Dig vi Fader kalde? Derfor knap det Budskab lød: "Frederik skal vi skue!" For af Danskes Hjerter brød, Glædens rene Lue. Barnet efter lange Savn. Ved det Haab sig glæder, Snart at trykke i sin Favn, Den, som det tilbeder. . Saa, med Længsel i vort Bryst, Bad vi Gud ledsage. Dig, hver trofast Danes Lyst, Hvor Du end mon drage. Elskte Drot, velkommen være Hist fra Sjolunds Strande, Trofast Hjerter hylde her Dig i Broderlande. Og, hvor Du end færdes hen, Bønner for Dig stige: Gud, beskjerme Landets Ven Frederik for hans Rigel. Ved Sangens Slutning lød et flere Gange gjentaget og af Kanonernes Torden ledsaget Hurral for vor elskte Konge. Hs. Majestæt behagede derpaa naadigst at tage en i Baggrunden anbragt, med det kongel. Navnetræk og passende Jndskrift illumineret, Støtte i Øiesyn, takkede med rørende Nedladenhed de Syngende og begav sig derpaa, under Folkets Jubel, igjennem de illuminerede Gange til den fra Arsenalet nedløbende Aller, hvor han igjen steeg til Vogns og kjørte hjem. Lige ud for Haugen havde den ovenfor omtalte Skonnert lagt sig for Anker, skjønt illumineret med utallige Lanterner og prydet med det kongel. Navnetræk, der ved mangfoldige couleurte Lamper var anbragt imellem Masterne. Jkke mindre skjønt illumineret var alle Byens Gader, lige til det mindste Huus. Mange Bygninger, saavel offentlige som privare, udmærkede sig ved passende Transparenter eller andre smagfulde Decorationer. Jlluminationen vedvarede til Morgenstunden. Blandt Transparenterne, hvoraf flere vare særdeles smagfulde, synes det i Borgerskolens Gaard anbragte at fortjene at anføres som et af den sindrigste. Transparentet forestillede Danmarks=Kortet, hvorover man saae en opgaaende Soel og et Forsyns vaagende Øie. Nedenunder læstes følgende Vers: Held, Fredrik, sand Oplysnings Ven; Hans Daad kan Lyset taale; Thi skal, naar Secler svinde hen, Hans Navn i Lyset straale.
Aalborgs Stifts Adresseavis, 1824-06-21
Imorges lod Hs. Majestæt sig forelægge alle Byens saavelsom Omegnens Embedsmænds Protokoller, gjennemgik Alt med megen Nøiagtighed, hvorpaa han naadigst tilstædte Adskillige Privatandients hos sig, og derpaa før Afreisen behagede at indtage en Dejenne, hvortil flere Rangspersoner vare indbudne. - Afreisen herfra, over Hobroe til Aalborg, gik for sig Kl. 11 3/4. Borgervæbningen var igjen traadt under Gevær, og Hs. Majestæt havde atter samme Ledsagelse som ved Ankomsten. - Den næsten ungdommelige Raskhed, man bemærkede hos den elskede Monark, forenet med den Mildhed og Nedladenhed, han overalt lagde for Dagen, har efterladt sig det dybeste Jndtryk hos Alle, og vil evig vorde denne Byes Jndvaanere uforglemmelig.
Aalborgs Stifts Adresseavis, 1824-06-21
Til Hobroe ankom Hs. Majestæt i høieste Velgaaende Kl. 3 og Eftermiddagen, og blev modtaget med Kanonernes Torden, Klokke=Ringning og Folkets Jubel. Baade ved Ind- og Udkjørselen af Byen var opreist Æresporte, og Gaderne vare bestrøede med hvid Sandt og Blomster. Hs. Majestæt begav sig strax op paa Raadsinen, hvor han lod sig Embeds=Protocollerne forelægge, eftersaae Brandvæsenet og Byens andre offentlige Indretninger; hvorpaa han, efter omtrent en Times Ophold i Byen, atter steeg til Vogns og fortsatte Touren til Aalborg.
Aalborgs Stifts Adresseavis, 1824-06-21
Det jydske Regiment lette Dragoner var allerede indtruffet til Randers, fra sit Cantonnement ved Aarhuus, igaar Morges Kl. 4. Om Formiddagen indtraf Artilleriet og en halv Time derefter det tredie jydske Jnfanterie-Regiment, som i Nat Kl. 1 atter fortsatte sin Marsch til Aalborg.
Aalborgs Stifts Adresseavis, 1824-06-21
Aalborg
Aalborgs Stifts Adresseavis, 1824-06-21
J Onsdags Aftes Kl. 8 ankom vor allernaadigste Konge her til Byen. Ved Grændsen af Aalborg Birks Distrikt modtoges Hans Majestæt af Byfogden Hr. Overkrigskommissair Schmidt, som Birkedommer, med endeel af Egnens Bønder, samt ved Aalborg Byes Grændseskel, af Byens borgerlige Jægere til Hest, under Capitain Wigelsens befaling, og escorteredes af disse tvende ridende Corps her ind til Slottet. Ved Byens Port vare tilstæde Stiftsbefalingsmanden, Magistraten og Byens eligerede Borgere. Under Klokkernes Ringning, Glædesyttringer af en stor Mængde Folk fra Bye og Omegn, Musik af det 3die Jydske Regiment og Borgervæbningen, Kanon salver fra Fregatskibet Caledonia, tog Hans Majestæt ind paa Slottet. Gaderne, hvorigjennem der kjørtes, vare bestrøede med Blomster og Grønt; flere Huse vare prydede med Blomsterguirlander og Fesions, paa Gammeltorv paraderede Borgervæbningen, paa Nytorv Brandkorpset; Skibet. Caledonia, beliggende ligefor Slottet, var behængt med mange Flag, og 12 flaggende Slupper med mange Søefolk udgjorde en Halveirkel og gav et meget behageligt Syn. Saasnart Hans Majestæt var aftraadt gjorde alle Byens og Egnens Embedsmænd, Godseiere og andre, deres allerunderdanigste Opvartning; og ligesom Hans Majestæt mild og nedladende tiltalede den største Deel af de Tilstædeværende eller erkyndigede sig om dem, behagede det ham allernaadigst at give Andients i Torsdags og Fredags til Enhver, der ønskede det. J Torsdags Morges Kl. 8 behagede det Hans Majestæt at lade sig præsentere begge Borgervæbningerne, hvis Jægercorps nød den Ære at besætte Vagterne for hans Majestæts Gemakker. Derefter besaae Hs. Maj. Byens Kirker, Skoler, Stiftsbibliotheket, Hospitalet, og Raadhuset, samt bivaanede Mønstringen af Byens Sprøiter. Ved Frederikskilde, hvilket Anlæg Hans Majestæt samme Formiddag besaae, blev han modtaget med Sang, ligesom og paa det Sted i Lunden, hvor Hans Majestæts Navn var bekrandset med Blomster. Ogsaa paa Cathedralskolen blev en Sang afsjunget. Paa Compagniehuset behagede det Hans Majestæt at spise til Middag, efterat han ved Ankomsten var modtaget med en Sang. Under Maaltidet udbragtes allerunderdanigst Skaaler for Hans Majestæt Kongen, Hendes Majestæt Dronningen og De Kongelige Prindsesser, under Jubelraab, Pauker og Trompeters Lyd samt Kanonskud. Hans Majestæt behagede derpaa allernaadigst ved en Skaal at ønske det maatte gaae Aalborg By, dens Jndvaanere og Borgere vel. Om Aftenen var Bal, hvilket Hans Majestæt ogsaa havde den Naade paa en kort Tid at beære med sin Allerhøieste Nærværelse. J Onsdags og Torsdagsaftes var hele Byen illumineret med Lamper, Lys og Beegkrandse, samt Skibet Caledonia med en stor Mængde Lanterner, af hvilke en Deel udgjorde hans Majestæts Navnetræk. Desuden vare paa offentlige og private Bygninger Transparents, hvoraf Raadhuset, det militære Vagthuus, Bispegaarden og Compagniehuset udmærkede sig.
Aalborgs Stifts Adresseavis, 1824-06-21
Fredag Formiddag omtrent Kl. 12 forlod Hans Majestæt Aalborg, og gik paa en ligefor Slottet beliggende og med rødt Klæde dækket Bro ombord i en malet, med forgyldt Kant samt med et Telt af rødt Silke med røde Fløiels Puder prydet Gondol, roet af unge hvidklædte Skippere. Hans Majestæts Gondol blev fulgt og omringet af en stor Mængde Baade og Joller, fulde af Øvrighedspersoner, Embedsmænd, Regimentets Officeercorps, Byens og Egnens Jndvaanere, under Kanonskud og Jubelraab. Ved Ankomsten til Nørre Sundbyebro, hvorpaa var opreist tvende med Grønt og Blomster omgivne Støtter, hvorover Hans Majestæts Navn med Guirlander og Festons var bekrandset, modtoges han af nogle af Vensyssels Piger med Krandse af Markblomster paa Haaret, og blev afsjunget en Sang, hvori allerunderdanigst yttredes Egnens Glæde over at see Landets Fader.
Aalborgs Stifts Adresseavis, 1824-06-21
For dem, der kunne ønske at eie en nøiagtig Beskrivelse over Alt det, der tilkjendegav Undersaatters Glæde over Lands faderens Nærværelse, samt de Sange, der ved de forskjællige Anledninger bleve afsjungne, vil om føie Tid udkomme en Samling, hvorved Udgiveren haaber at kunne opfylde dette Ønske. Til denne Hensigts Opnaaelse udbeder han sig af Enhver, der har bidraget til at forskjønne denne Folkets Fest, den nøiagtigste Underretning, samt anmoder Forfatterne til Sangene om, at tillade ham deraf at gjøre Brug, forsaavidt de ere trykte, og antages dette Samtykke givet, med mindre Forfatterne udtrykkelig forbyde det.
Aalborgs Stifts Adresseavis, 1824-06-21
Den 17de Juni om Middagen kom det her garnisonerende 3die Jydske Jnfanterie-Regiment fra Cantonnementet ved Aarhuus.
Aalborgs Stifts Adresseavis, 1824-06-21
Skibe, ind- og udclarerede ved Aalborg Toldkammer. Den 19de Junii. Jndclarerede, Skipper H. Hansen fra Kjøbenhavn med Salt, Steenkul og Stykgods. J. Jensen, fra Mariager med Fløttegods, Tømmer, Jern, Brændeviin, m. m. - Udclarerede, Skipper J. Theilmann til Kjøbenhavn med saltede Sild, røgede Aal, Uld, m.m. F. G. Krohn til Østersøen med saltede Sild. T. Birck til Læssøe med Tobak, Kaffe og Læder. P. Andersen til Helsingøer med Havre og Smør. J. Olsen til Norge med Byg og Smør. A. Staarup, til Kjøbenhavn med Byg, Uld, Smør, m. m. Skibsefterretninger.
Aalborgs Stifts Adresseavis, 1824-06-21
Briggen Caroline, Capt. Joh. E. Hemme, af og fra Aalborg, er lykkelig ankommen til Lissabon. Kuffen Avantura, Capt. Haagen Sommer, af og fra samme Sted og med samme Bestemmelse, ligger derimod under Havari i Douarnene; i Frankrig, hvor den har maattet søge Havn formedelst lak Skib og uklare Pumper.
Aalborgs Stifts Adresseavis, 1824-06-21
En Stettiner med Lærreder til England er nylig sunken under Vensyssels Nordkyst, dog er Mandskabet i Behold.
Aalborgs Stifts Adresseavis, 1824-06-21
Briggen Ceres, Capt. John Scott, af Montrose, som i afvigte Vinter indstrandede i Aalbeks=Bugten, og i forrige Maaned blev ved Auction solgt til Robert Strachan af Montrose for Rbd. 7000, er nu ved at udtages. Skibet Ocean, Capt. Heron af North Shields, derimod, som i Foraaret strandede ved Høien eller Gammel Skagen, ansees blot tjenligt til Ophugning, og Sluppen Stranger, Capt. Wall af N. Shields, skal føre dets Tilbehør til Hjemstedet.
Aalborgs Stifts Adresseavis, 1824-06-21
Bekjendtgjørelser. At min kjere svagelige Broder Student Ulrich Christian Bruun, i sit Alders 52 Aar, i Gaar omskiftede Tiden med Evigheden, hvor han modtages af Forældre og 25 forudgangne Sødskende, saadant anmældes sørgeligst for fraværende Slægt Venner. Aalborg den 20de Juni 1824. Bruun, Oberstlieutenant.
Aalborgs Stifts Adresseavis, 1824-06-21
Det har behaget Gud, efter faa Dages Sygdom, i Dag at bortkalde, fra det Timelige, vor elskede Stifmoder, Enken Karen Andersdatter Wisse, sal. Thorups i Aalborg, 66 Aar gammel. Stille og Gud hengiven var hun i Døden, som i hendes Vandel iblandt os. Dette bekjendtgjøres sørgeligst paa fraværende Broders og egne Vegne. Nørre Sundbye den 15de Junii 1824. Lauritz Thorup.
Aalborgs Stifts Adresseavis, 1824-06-21
Ligtornsile faaes tilkjøbs hos Lars Bøggild.
Aalborgs Stifts Adresseavis, 1824-06-21
Peter N. Skovgaard tilbyder Underviisning i Fransk, Engelsk og andre Sprog.
Aalborgs Stifts Adresseavis, 1824-06-21
For et ungt Menneske med behørige Forkundskaber og Anlæg er Plads paa mit Comptoir. Om Vilkaarene kan gjøres Aftale med mig jo før jo hellere. Peter N. Skovgaard.
Aalborgs Stifts Adresseavis, 1824-06-21
Fri Kokoppe-Jndpodning Onsdagen den 23de Juni om Eftermiddagen Kl. 3 hos Westergaard.
Aalborgs Stifts Adresseavis, 1824-06-21
De 2de Steder i Roldgyden som ileie beboes af Smaaehandler Berg og Jens Johansen Heglemester, er at faae tilleie fra Michaeli Flyttetid d. A. Om Leien accorderes med undertegnede Eier og kan de Lysthavende henvende sig til Postbud Østerbye, som paaviser Stederne. Christen Dahl. Lodsedler til det Kongelige 73de Klasselotterie erholdes imod 5 Rbd. Stykket og Frielodsedler fra det foregaaende Lotterie ombyttes ved Kollectionen i Hjørring. Hartmann.
Aalborgs Stifts Adresseavis, 1824-06-21
Efter at Snedkerlauget stedse havde været i Uvished om, hvorvidt Reglementet af 27de Februari 1723 for Tømmer, og Snedkerlauget i Kjøbenhavn, ogsaa kunde være gjeldende for bemeldte Lauge her i Aalborg, indgav det til Det Høikongelige Danske Cancellie en underdanig Forespørgsel i denne Anledning, hvorpaa under 5te dennes er givet Resolution, i hvilken tillige er indbefattet Svaret paa en fra Tømmerlauget hersteds indgivet Forespørgsel: "om det maatte være dette Laugs Medlemmer tilladt at forfærdige alt Slags Snedkerarbeide som ikke zinkes eller limes, uden derpaa som hertil at ansøge specielle Kongelige Bevillinger." Slutningen af bemeldte høie Cancellie=Resolution, lyder, saaledes: - J denne Anledning (det Ansøgte) skulde Man tjenstligst tilmelde dem (Hs. Exellence Hr. Stiftamtmanden) til fornøden Efterretning og videre Bekjendtgjørelse, at da Reglementet af 27de Februari 1723, maae ansees gjeldende ikke blot for Kjøbenhavn, men for samtlige Kjøbstæder, saa vil det med Hensyn til de af Laugene opkastede Spørgsmaale have sit Forblivende med de i samme indeholdte Bestemmelser og kan iøvrigt den af Tømmerlauget i Aalborg indgivne Ansøgning ikke bevilges.
Aalborgs Stifts Adresseavis, 1824-06-21
Hvilken høie Resolution, vi Undertegnede, som Snedkerlaugets Repræsentantere, paa dets Vegne, herved bringe til offentlig Kundskab med Tilføiende: at Reglementet af 27de Februari 1723 paa det nøieste vil blive overholdt, ligesom ethvert Indgreb i Laugets Rettigheder paa det strængeste anseet. Snedkerlaugshuset i Aalborg, den 21de Juni 1824. J. C. Østergaard. Hans Bech. Jens Bech, Oldermand. Bisidder. Bisidder.
Aalborgs Stifts Adresseavis, 1824-06-21
Jfølge Bestemmelse i det approberede Reglement for den nye Kirkegaard i Thisted, bliver det saakaldede Lærred Marked for Fremtiden ikke afholdt paa Kirkegaarden, hvorimod dem, der maatte indfinde sig her til Markederne med Lærreder eller hjemmegjorte Tøier, herved anvises Plads til disses Falholdelse, paa det saakaldede Grydetorv sønder Byen. Dette bliver herved bekjendtgjort til Efterretning saavel for Sælgere som Kjøbere af det ommeldte Slags Vare. Thisted den 26de Mai 1824. Lützhøft.
Aalborgs Stifts Adresseavis, 1824-06-21
God Kjærnemælk fra Sohngaardsholm kan faaes for 2 s. Potten paa Hjørnet af Skomager- og Skolegaden Nr. 302.
Aalborgs Stifts Adresseavis, 1824-06-21
Alle Sorter paa bedste Maade tillavede Oliefarver, udsælges i større og mindre Partier af D. Maintzhausen.
Aalborgs Stifts Adresseavis, 1824-06-21
Auctioner. Onsdagen den 23de Junii og 7de Julii samt 22de Julii førstkommende, bliver efter Reqvisition fra Prøveprocurator Nors, som befalet for den almindelige Enkekasse Direction, afholdt offentlig Auction over Hans Sørensens Gaard i Siøstrup Bye, Aars Sogn og Herred, der har Hartkorn 4 Tdr. De 2de første Auctioner foretages paa Aars og Sleth Herreders Tingsted heri Byen, hver Dags Formiddag Kl. 10, og 3die Auction i Gaarden selv Kl. 12 Middag, hvorved det udlagte Boehave tillige bortsælges. Conditionerne bekjendtgjøres paa Auctionsstæderne, hvortil de Lysthavende indbydes. Løgstøer den 22de Mai 1824. J. Scharling.
Aalborgs Stifts Adresseavis, 1824-06-21
Løverdagen den 26de Dennes Formiddag Kl. 10 bliver efter Begjæring ved offentlig Auction som holdes paa Hals Skandse, bortsolgt circa 600 Stkr. Egetømmer eller Pallisader, flere Tylter Bræder og en Deel gammelt Bygningstømmer m. m., hvilket herved til Liebhaberes Efterretning bekjendtgjøres. Nørre Sundbye den 15de Juni 1824. Spies.
Aalborgs Stifts Adresseavis, 1824-06-23
Udlandet. Frankerig.
Aalborgs Stifts Adresseavis, 1824-06-23
Den 8de d. M. er Lovudkastet om Kamrenes syvaarige Varighed bleven antaget med 292 Stemmer mod 87. Det lyder saaledes: "Det nuværende Deputeredes Kammer, og alle Følgende skulle fornyes. De skulle fra den Dag at regne, da Forordningen om dets første Sammenkaldelse udkom, vare i 7 Aar, naar de ikke opløses af Kongen. Førend Discussionen endtes, bleve adskillige Forandringer, foreslagne, men ikke antagne. Den 9de udkom en kongel. Forordning derom i Moniteuren. Journal des Debsiger herom: "Man kan altsaa sige, at Chatteaubriands Lærdomme, endnu førend han forlod Ministeriet, gik af med Seieren. Denne Lov, hvortil han, for at fuldstændiggjøre vore Jnstitutioner, for længe siden har lagt Planen, vil tilligemed den spanske Krig betegne hans Overgang i Ministeriet. Man beklager høiligen, at Hr. Corbidre tog Ordet fra ham, der i det Øieblik endnu var hans berømte Collega. De Deputeredes Kammer havde da idet mindste hørt hans Svanesang. Det synes imidlertid afgjort, at Hr. Chatteaubriand havde foreslaaet Loven paa en Maade, der var meere skikket til at forene alle Meninger. Han forlangte nemlig Femaarighed for det nærværende Kammer og Syvaarighed for de Følgende." Den Aften, da Renteloven, faldt igjennem i Pairskammeret, yttrede sig paa alle offentlige Steder den meest ublandede Glæde, der endog trængte igjennem til Theatrene; og i de Qvarterer, hvor de mindre Rentenerer boe i stort Antal, blev endog illumineret, og Sværmere og Raketter fløi i Luften. Pairskammeret og i Særdeleshed Erkebispen blev ophøiet til Skyerne. Derimod var den følgende Dag den sædvanlige Forsamling, hos Hr. Villdle talrigere, end nogensinde før, besøgt at hans Venner. - Man har beregnet, at 3 Banqvierer i Paris vilde have fortjent 18 Mill. Franker, om det franske Finantsproject var gaaet igjennem.
Aalborgs Stifts Adresseavis, 1824-06-23
Portugal. Kongen tilligemed hans Døttre beærede den 19de f. M. et prægtigt Bal og Souper, der blev givet ham til Ære, paa det engelske Skib Windforcastle, med hans Nærværelse. Alle Store og det diplomatiske Corps vare tilstæde; ogsaa det franske Linieskib Sancti Petri var kostelig illumineret. Jnfanten Don Miguel er den 8de d. M. afgaaet fra Brest, som Man forsikkrer, til Nantes. Af en Beretning fra Windsorcastle seer Man, at der ombord paa Skibet var anviist Jnfanten den første Lieutenants Værelse til Bolig, indtil det var afgjort, at han skulde seile til Frankerig. Hele Natten før hans Afreise var Fregatten omgivet med Baade, fordi Man frygtede for, at Manvilde søge at bortføre ham, og ogsaa den følgende Dag blev han ledsaget af Baade, indtil han var ude af Havnen. Afskeedscenen var yderst rørende. Prindsen omarmede hans 2 Søstre paa det Ømmeste; Alle græd og selv Kongen kunde ikke afholde sig fra Taarer. Den følgende Dag, Kongens Fødselsdag, var ubeskrivelig Pragt og Glæde ombord paa Skibet. Alt lod sig see i Galladragt; det store Værelse paa Windsorcastle forenede Alt, hvad Høit og Fornemt Lissabon besidder. Dagen efter forlod Kongen Skibet, og erklærede ved Afskeden: "at han aldrig havde holdt sig for lykkeligere og sikkrere, end da han befandt sig under engelske Kanoners Beskyttelse." Hidindtil, hedder det, er der ingen energiske Forholdsregler taget mod Rebellerne. Det Partie, der var virksomt den 30te April, er endnu ikke undertrykt. Gen. Lieut. Mozinho, forhen Adjutant hos Marschal Beresford, og Texeira, Prindsens Adjutant, ere dog arresterede. Mod Lord Beresforder Man meget mistroisk. J Oporto havde Efterretningen om Begivenhederne i Lissabon vakt den største Glæde, men Roligheden blev ikke et Øieblik forstyrret. - En fransk Avis tillader sig, at klage over, at Jnfantens Project i Lissabon ikke lykkedes.
Aalborgs Stifts Adresseavis, 1824-06-23
Tyrkiet. Østerrigske Beobachter melder, at Porten i de første Uger af Maj har sendt flere Courerer til Bucharest og Jassy, angaaende Fyrstendømmernes nærforestaaende Rømning, og angiver de derværende tyrkiske Troppers Antal til omtrent 3000 Mand. (Efterretninger fra Bucharest selv af 16de Maj sige, at der endnu ingen Anstalter er gjort til Troppernes Afmarsch, og klage over, at Pesten, der hersker der i en temmelig stærk Grad, tiltager, fordi de tyrkiske Tropper forsømme alle de Forsigtighedsregler, Man ellers pleier at bruge mod den.) Endvidere melder Beobachteren, at Capudan-Paschaen er den 1ste Maj afseilet til Archipelagus, men at Man ikke veed noget Sikkert om hans nærmeste Bestemmelse. Nogle mene, at han skal angribe Jpsara eller Samos, men Beobachteren anseer det for sandsyndligere, at han nærmest vender sig mod Negroponte, da hine Øer ere i en frygtelig Forsvarsstand.
Aalborgs Stifts Adresseavis, 1824-06-23
Endelig melder den angaaende Ægypten, at den i Kairo ved Jldebranden anrettede Ødelæggelse ingenlunde var saastor, som Man har skildret den, og at hverken den eller Pesten kunde hindre Paschaen i at yde Porten den tiltænkte Understøttelse. Og at Jbrahim Bei har overrumplet Kastellet i Kairo, vil den slet ikke vide noget af. (lournal des Debats tænker derimod ganske anderledes. Den beretter, at Porten, der vilde befrie sig fra Mehmed-Ally, har bevirket Jnsurrectionen ved Nilen. 2000 Mand Cavallerie, 4000 Jnfanterie, 100 Kanoner, 3000 Kammeler, stode allerede færdige til at indskibe sig mod Grækenland da Krudtexplosionen i Kairo fandt Sted. Alt blev derved tilintetgjort og under Ruinerne fandt Man kun endnu 25 brugbare Kanoner. Mehmed-Aly, der ligesom ved et Underværk undslap denne Ulykke, var neppe kommen sig fra dette Slag, førend Efterretningen og Jbrahims Oprør kom ham for Ørerne. Denne er nu Herre over Cairo, men Mehmed Aly har Milizen for sig, og, hvad der er det Vigtigste, har - Penge. Expeditionen mod Grækenland rygger naturligviis i Luften.)